Nykyisin pelkkä perusöljy ei enää yksin riitä täyttämään nykyisiltä voiteluaineilta edellytettäviä, monenlaisia tehtäviä nykyaikaisissa moottoreissa. Luotettavan voitelutuloksen ja kitkattoman toiminnan takaamiseksi perusöljyihin lisätään ns. lisäaineita. Näiden lisäaineiden avulla voidaan parantaa tiettyjä öljyn ominaisuuksia tai saavuttaa aivan uusia ominaisuuksia. Tähän tarkoitukseen käytettävien lisäaineiden luettelo on vaihteleva ja pitkä. Yksittäiset aineet kootaan edellytettävien vaatimusten mukaiseksi lisäainepaketiksi. Paketti sekoitetaan 70–75 °C:n lämpötilaan kuumennettuun perusöljyyn, jota sekoitetaan, kunnes lisäainepaketti on liuennut öljyyn täydellisesti. Nykyaikaisten moottoriöljyjen lisäainepitoisuus voi olla yli 30 %, kun taas yksinkertaisten öljyjen kohdalla se voi olla alle 1 %
Lisäaineet jaotellaan tavallisesti kahteen eri tyyppiin:
Lisäaineet, jotka vaikuttavat perusöljyyn, esim. jähmepisteen parantajat, vaahdonestolisäaineet tai viskositeetti-indeksin parantajat.
Lisäaineet, jotka vaikuttavan materiaalin pintaan (laakeriin, sylinteriin jne.), esim. tarttumista parantavat aineet tai Friction Modifier (kitkakerrointa parantavat) -aineet.
Seuraavassa taulukossa on lueteltu öljyn ominaisuudet, joihin lisäaineiden avulla voidaan vaikuttaa.